b"\n_START_ARTICLE_\nFunci\xc3\xb3 real\n_START_PARAGRAPH_\nEn matem\xc3\xa0tiques, una funci\xc3\xb3 real (anomenada tamb\xc3\xa9 Funci\xc3\xb3 de valors reals) \xc3\xa9s una funci\xc3\xb3 tal que totes les seves imatges s\xc3\xb3n nombres reals, per tant el seu recorregut \xc3\xa9s un subconjunt dels reals i el seu codomini \xc3\xa9s la recta real. Si el domini de la funci\xc3\xb3 tamb\xc3\xa9 \xc3\xa9s un subconjunt de la recta real llavors la funci\xc3\xb3 s'anomena funci\xc3\xb3 real de variable real._NEWLINE_Les funcions reals de variable real s\xc3\xb3n l'objecte cl\xc3\xa0ssic d'estudi de l'an\xc3\xa0lisi matem\xc3\xa0tica, m\xc3\xa9s espec\xc3\xadficament de l'an\xc3\xa0lisi real. En aquest context, quan es parla de funci\xc3\xb3, normalment es fa refer\xc3\xa8ncia a funcions reals de variable real, \xc3\xa9s a dir, funcions per a les que tant el seu domini com el seu codomini s\xc3\xb3n la recta real. Per\xc3\xb2 en alguns camps com ara l'an\xc3\xa0lisi de Fourier, \xc3\xa9s habitual fer servir funcions complexes de variable real perqu\xc3\xa8 resulta m\xc3\xa9s convenient, \xc3\xa9s a dir funcions tals que el seu domini \xc3\xa9s la recta real i el seu recorregut \xc3\xa9s un subconjunt dels nombres complexos."